Diari Oficial de la Generalitat Valenciana


Sumari del DOGV 94, del 15-02-1983 (1983/802117)

DECRET 9/1983, de 31 de gener, d'aprovació dels Estatuts i Constitució del Consorci del Patronat Valencià de Ciències Naturals i el Règim Jurídic Especial del Jardí Zoològic de l'Ajuntament de València.
----------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1983/01/31/9/dof/vci/html**

### Dades del document

Número de DOGV
:   94

Data del DOGV
:   15-02-1983

Secció del DOGV
:   DISPOSICIONS GENERALS

Número del document
:   1983/802117


Data del document
:   31-01-1983

Organisme emissor
:   Conselleria de Governació

Tipus de document
:   Decret

Decret 9/1983, de 31 de gener, d'aprovació dels Estatuts i Constitució del Consorci del Patronat Valencià de Ciències Naturals i el Règim Jurídic Especial del Jardí Zoològic de l'Ajuntament de València.  
VIST l'expedient instruït per l'Ajuntament de València referent a l'aprovació dels Estatuts i Constitució del Consorci del Patronat Valencià de Ciències Naturals i el Règim Jurídic Especial del Jardí Zoològic de l'Ajuntament de València, integrat pel mateix Ajuntament de València i l'Excma. Diputació Provincial de València,' que ha estat registrat en aquesta Conselleria al número 138/82.  
RESULTANT: Que el Ple de l'Excma. Diputació Provincial de València i el de l'Ajuntament de València varen aprovar amb el quòrum legalment exigit els Estatuts i la Constitució del Consorci.  
RESULTANT: Que fou sol·licitat l'informe a què fa referència l'article 2 . n del Reial Decret 695/1979, de 13 de febrer, de l'Excma. Diputació Provincial de València, i que aquesta el va emetre mitjançant escrit que figura adjunt a l'expedient d'aquesta Conselleria.  
RESULTANT: Que en la tramitació d'aquest expedient han estat observats tots els requisits previstos per les disposiciones legals i reglamentàries.  
CONSIDERANT: Que la competència de conéixer i, si s'escau, aprovar aquests Estatuts i Constitució del Consorci és atribuïda al Ple del Consell, en virtut del que estipula l'article 1.10.1. del Reial Decret 695/1979, de 13 de febrer, en relació amb l'article 5.10.1. del Decret del Consell de 2 d'agost de 1979, que regula l'exercici de les competències transferides per l'Estat.  
CONSIDERANT: Que les Corporacions Locals estan facultades per a aprovar els Consorcis amb Entitats públiques que consideren convenient l'efecte de prestació dels serveis d'interés local (articles 37 a 40 del Reglament de Serveis, en relació amb l'article 107 del Reial Decret 4.046/77, de 6 d'octubre).  
CONSIDERANT: Que aquests Estatuts foren aprovats pels òrgans de l'Administració municipal i províncial competents, el Ple de totes dues Corporacions, amb el quòrum exigit en l'article 303 de la Llei de Règim Local, segons redacció de la Llei 40/81, de 28 d'octubre.  
CONSIDERANT: Que en l'expedient d'aquesta Conselleria consta l'informe emes per l'Excma. Diputació Provincial de València, en virtut del que disposa l'article 2.n del Reial Decret 695/1979, de 13 de febrer.  
CONSIDERANT: Que els Estatuts i Constitució del Consorci del Patronat Valencià de Ciències Naturals i el Règim Especial del Jardí Zoològic de l'Ajuntament de València s'ajusten al que preveuen les disposicions legals vigents sobre la matèria, especialment a les de Règim Local, sense que, d'altra banda, s'hi aprecie cap infracció als preceptes de caràcter general.  
VISTES les disposicions legals abans esmentades i les altres d'aplicació general.  
El PLE DEL CONSELL, en la sessió del dia 31 de gener de 1983, i a proposta de la Conselleria de Governació, acordà per unanimitat aprovar l'Expedient instruït per l'Excm. Ajuntament de València, referent als Estatuts i Constitució del Consorci del Patronat Valencià de Ciències Naturals i el Règim Especial del Jardí Zoològic de l'Ajuntament de València, del qual formen part, a més de l'Ajuntament de València, la Diputació Provincial de València  
Cosa que fem pública perquè en prengueu coneixement  
València, 31 de gener de 1983.  
El President de la Generalitat   
JOAN LERMA I BLASC   
El Conseller de Governació,   
FELIP GUARDIOLA I SELLES


Còpia Permalink ELI